
1. Original text and translation of a passage from the Mencius (Part of Chapter 6 of Gongsun chou zhangju Part I公孫醜章句上)
1.1 Original text 
    孟子曰：「所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。」
1.2 Translation 
Text text text text text text

2. Original text and translation of related annotations collected in Mengzi zhengyi
2.1 Original text – Part I 
    【注】乍，暫也。孺子，未有知小子也。所以言人皆有是心，凡人暫見小小孺子將入井，賢愚皆有驚駭之情，情發於中，非為人也，非惡有不仁之聲名，故怵惕也。【疏】注「乍暫」至「怵惕也」。正義曰：僖公三十三年公羊傳云「詐戰不日」，注云：「詐，卒也。」廣雅釋詁云：「暫，猝也。」釋言云：「乍，暫也。」乍與詐通，卒與猝通。乍、暫、卒三字轉註也。說文子部云：「孺，乳子也。」劉熙釋名釋長幼云：「兒始能行曰孺子。孺，濡也。言濡弱也。」
2.2 Translation of Part I
Text text text text text text

2.3 Original text – Part II
    禮記內則云「孺子蚤寢晏起」，注云：「孺子，小子也。」始能行而尚無知識，不知井之溺人，故將入井也。國語周語「芮良夫云猶日怵惕懼怨之來也」，注云：「怵惕，恐懼也。」文選東京賦云「猶怵惕於一夫」，薛綜注云「惕，驚也。」驚即駭，驚駭猶恐懼也。趙氏解梁惠王上篇「隱其無罪」為痛，說文心部云「惻，痛也。」漢書鮑宣傳云「豈有肯加惻隱於細民」，注云：「惻，隱，皆痛也。」
2.4 Translation of Part II
Text text text text text text

2.5 Original text – Part III
    然則怵惕惻隱，謂為驚懼其入井，又哀痛其入井也。以隱之義已見前經文，下亦自申明之，言惻隱為仁，故略之耳。音義云：「內，本亦作『納』。」納交教於孺子之父母，要譽於鄉黨朋友，皆為人之事，故統之云非為人也。孔本作「發於中非為其人也」，無「情」字，有「其」字。呂氏春秋過理篇云「臣聞其聲」，淮南子修務訓云「聲施千里」，高誘注並云：「聲，名也。」禮記表記云「先王謚以尊名」，注云：「名者，謂聲譽也。」故以名釋聲。 
2.6 Translation of Part III
Text text text text text text

2.7 Original text – Part IV 
    【注】言無此四者，當若禽獸，非人心耳。為人則有之矣，凡人但不能演用為行耳。【疏】注「言此」至「行耳」正義曰：孟子道性善，謂人之性皆善，禽獸之性皆不善也。禽獸之性不善，故無此四者。禽獸無此四者，以其非人之心也。若為人之心，無論賢愚，則皆有之矣。孟子四言「非人」，乃極言人心必有此四者。趙氏此注，深得孟子之恉，不愧通儒。
2.8 Translation of Part IV
Text text text text text text

2.9 Original text – Part V 
    三國志鐘繇傳注引先賢行狀，李膺謂鐘覲曰：「孟子以為人無好惡是非之心非人也。」禮記曲禮注引孟子「人無是非之心非人也」。孔氏正義兼引「人無惻隱之心非人也，人無是非之心非人也」，於句首俱加「人」字。則四稱「非人」，竟為指斥罵詈之辭，非孟子義。趙氏云：「人但不能演用為行」，正申明人必有此心，惟禽獸無之耳。
2.10 Translation of Part V
Text text text text text text

2.11 Original text – Part VI 
    【注】端者，首也。人皆有仁義禮智之首，可引用之。【疏】注「端首」至「用之」，正義曰：儀禮鄉射禮注云：「序端，東序頭也。」頭，首也。故端為首。端與耑通。說文耑部云：「耑，物初生之題也。」題亦頭也，故考工記「輪人鑿端」，注云：「內題方有頭，可由此推及全體。」惠氏士奇大學說云：「大學致知，中庸致曲，皆自明誠也。中庸謂之曲，孟子謂之端，在物為曲，在心為端。致者，擴而充之也。」
2.12 Translation of Part VI
Text text text text text text

2.13 Original text – Part VII 
    戴氏震孟子字義疏證云：「仁者，生生之德也；『民之質矣，日用飲食』，無非人道所以生生者。一人遂其生，推之而與天下共遂其生，仁也。言仁可以賅義，使親愛長養不協於正大之情，則義有未盡，亦即仁有未至。言仁可以賅禮，使無親疏上下之辨，則禮失而仁亦未為得。且言義可以賅禮，言禮可以賅義，先王之以禮教，無非正大之情；君子之精義也，斷乎親疏上下，不爽幾微。而舉義舉禮，可以賅仁，又無疑也。舉仁舉禮可以賅智，智者，知此者也。」
2.14 Translation of Part VII
Text text text text text text

2.15 Original text – Part VIII 
[bookmark: _GoBack]   「 易曰：『立人之道，曰仁與義。』而中庸曰：『仁者，人也。親親為大。義者，宜也。尊賢為大。親親之殺，尊賢之等，禮所生也。』益之以禮，所以為仁至義盡也。語德之盛者，全乎智仁而已矣，而中庸曰：『智仁勇三者，天下之達德也。』益之以勇，蓋德之所以成也。就人倫日用，究其精微之極致，曰仁，曰義，曰禮。合三者以斷天下之事，如權衡之於輕重，於仁無憾，於禮義不愆，而道盡矣。自人道遡之天道，自人之德性遡之天德，則氣化流行，生生不息，仁也。」 
2.16 Translation of Part VIII
Text text text text text text

2.17 Original text – Part IX 
    「由其生生有自然之條理，觀其條理之秩然有序，可以知禮矣。觀於條理之截然不可亂，可以知義矣。在天為氣化之生生，在人為生生之心，是乃仁之為德也。在天為氣化推行之條理，在人為其心知之通乎條理而不紊，是乃智之為德也。惟條理是以生生，條理苟失，則生生之道絕。凡仁義對文，及智仁對文，皆兼生生條理而言之者也。」
2.18 Translation of Part IX
Text text text text text text

2.19 Original text – Part X 
    程氏瑤田通藝錄論學小記云：「仁主於愛，與忍相反，故言仁政，則曰「以不忍人之心，行不忍人之政」也。凡視聽言動之人於非禮者，皆生於己心之忍，忍則己去仁，己去仁則己去禮，故曰克己復禮為仁。」按賈誼新書道術篇云：「惻隱憐人謂之慈，反慈為忍。」不忍人之心即是惻隱之心。惻隱為仁之端，仁義禮智，四端一貫，故但舉惻隱，而羞惡、辭讓、是非即具矣。但有仁之端，而義禮智之端即具矣。
2.20 Translation of Part X
Text text text text text text

3. Commentary 
Text text text text text text

4. Conclusion
Text text text text text text

5. Bibliography 
Text text text text text text
